Document ID: 31999D0194

Padomes Lēmums
(1999. gada 22. februāris)
par Sadarbības pamatnolīguma slēgšanu starp Eiropas Ekonomikas kopienu un Kostarikas Republiku, Salvadoru, Gvatemalu, Hondurasu, Nikaragvu un Panamu
(1999/194/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 113. un 130.y pantu saistībā ar 228. panta 2. punkta pirmo teikumu un 3. punkta pirmo daļu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Kopienai tās mērķu sasniegšanai ārējo ekonomisko sakaru jomā jāapstiprina Sadarbības pamatnolīgums ar Kostarikas Republiku, Salvadoru, Gvatemalu, Hondurasu, Nikaragvu un Panamu,
IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināts Sadarbības pamatnolīgums starp Eiropas Ekonomikas kopienu un Kostarikas Republiku, Salvadoru, Gvatemalu, Hondurasu, Nikaragvu un Panamu.
Nolīguma teksts ir pievienots šim lēmumam.
2. pants
Padomes priekšsēdētājs sniedz Nolīguma 37. pantā paredzēto paziņojumu.
3. pants
Eiropas Kopienu Komisija ar dalībvalstu pārstāvju palīdzību pārstāv Kopienu apvienotajā komitejā, kas izveidota ar Nolīguma 33. pantu.
4. pants
Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.
Luksemburgā, 1999. gada 22. februārī

Labels: 18
15
5